Silverton (Oregon)

Silverton (korábban Milford majd Silver Creek) az Amerikai Egyesült Államok északnyugati részén, Oregon állam Marion megyéjében elhelyezkedő város, a salemi statisztikai körzet része. A 2020. évi népszámlálási adatok alapján 10 484 lakosa van. Névadója a Silver-patak. Története Az első telepesek az 1800-as években érkeztek a térségbe. James Smith és John Barger 1846-ban fafeldolgozót létesítettek; 1854-ben a területet elhagyták, és a jelenlegi helyre költöztek. Silverton 1885-ben kapott városi rangot. Andrew Hanlon halála 2008-ban a város nemzetközi figyelmet kapott, amikor Tony Gonzalez rendőr a húsz éves, fegyvertelen ír állampolgárt, Andrew Hanlont ellentmondásos körülmények között öt (Hanlon testvére szerint hét) lövéssel megölte. Hanlon halála a városban és Írországban is heves reakciókat váltott ki; húsz év óta ez volt az első ilyen eset. A mentális problémákkal küzdő férfi valószínűleg testvéréhez tartva eltévedt. A család nehezményezte, hogy testvérét csak hat órával később tájékoztatták, habár mindössze másfél kilométerre él; továbbá megkérdőjelezték, hogy Gonzalez miért nem a sokkolóját használta. Hanlon édesanyja szerint a város vezetése „összezárt” a rendőr védelmében, mialatt a San Franciscó-i ír követség, valamint Írország kormánya aggodalmukat fejezték ki. A városháza előtti tüntetéseknek nem volt hatása. 2008. június 24-én a Marion megyei bíróság szerint Gonzalez jogosan lőtt, mivel úgy vélte, Hanlonnak fegyvere van. Júliusban Gonzalezt elítélték gyermekbántalmazás miatt, augusztus 1-jén pedig távozott a kapitányságtól. 2008. december 7-én egy tinédzser ellen elkövetett nemi erőszak miatt 6 év és 3 hónap börtönbüntetésre ítélték. Földrajz és éghajlat Földrajz Silverton a termékeny Willamette-völgyben, a Silver-pataknál fekszik. A patak a Pudding folyó mellékágaként a Molallával találkozva a Willamette-folyóba torkollik. Délre az erdős Waldo-domb található. A régió termékenysége az őskori Missoula-tónak köszönhető; a tó 13 ezer évvel ezelőtti áradásai kivájták a Columbia folyó szurdokát, feltöltötték a Willamette-völgyet és létrehozták az Allison-tavat. A víz visszahúzódása vulkanikus és glaciális üledékes talajt hagyott maga után. A mai Silverton helyén a 19. század közepéig kisebb tölgy- és fenyőállomány volt megtalálható. Az 1850 és 1870 között elterjedt földművelés átalakította a térség növényvilágát, mivel megszűnt a kalapuja indiánok által alkalmazott égetés. A Waldo-domb déli részén az oregoni fehér tölggyel keveredő duglászfenyő- és vöröscédrus-állományok maradtak fenn. Az intenzív kitermelés miatt az erdők mára már csak másod- és harmadültetésű fákból állnak. Éghajlat A város éghajlata mediterrán (a Köppen-skála szerint Csb). Népesség A 2010-es népszámláláskor a városnak 9222 lakója, 3452 háztartása és 2442 családja volt. A népsűrűség 1015,6 fő/km2. A lakóegységek száma 3477, sűrűségük 382,9 db/km2. A lakosok 84,1%-a fehér, 0,2%-a afroamerikai, 0,7%-a indián, 1%-a ázsiai, 0,1%-a a Csendes-óceáni szigetekről származik, 1,7%-a pedig kettő vagy több etnikumú. A spanyol vagy latino származásúak aránya 12,7% ( ) A háztartások 34,6%-ában élt 18 évnél fiatalabb. 54% házas, 12,6% egyedülálló nő, 4,1% egyedülálló férfi, 29,3% pedig nem család. 24,3% egyedül élt; 25,2%-uk 65 éves vagy idősebb. Egy háztartásban átlagosan 2,65 személy élt; a családok átlagmérete 3,15 fő. A medián életkor 35,8 év volt. A város lakóinak 28,4%-a 18 évesnél fiatalabb, % 18 és 24 év közötti, %-uk 25 és 44 év közötti, %-uk 45 és 64 év közötti, 16,7%-uk pedig 65 éves vagy idősebb. A lakosok 47,6%-a férfi, 52,4%-a pedig nő. Kultúra A Palace Színház az 1900-as évek elején épült és két tüzet (1935-ben és 2012-ben) is túlélt. Egyik tulajdonosa a város korábbi vezetője, Stu Rasmussen, az USA első vállaltan transznemű polgármestere volt. Parkok Silverton közelében található az állam legnagyobb parkja, a Silver Falls Állami Park. A belvárosi Town Square Parkban háborús emlékművet állítottak. Az Oregon Garden 32 hektár területű botanikus kert; itt található a Frank Lloyd Wright által tervezett Gordon ház. Látnivalók A városban „Bobbie, a csodakutya” és ólja szobrot kaptak; miután az állat Indianában elveszett, Silvertonig 4100 kilométert tett meg egyedül. A város épületein számos falfestmény látható, köztük Norman Rockwell egy főutcai épületre festett The Four Freedom című alkotása; miután a házat lebontották, a First Streeten elkészült egy másolata. Oktatás Silverton a Silver Falls Tankerület népességközpontja. 1994-ben új középiskola átadásáról döntöttek; az első fázis 1999-ben, a második a 2006-os népszavazást követően pedig 2009-ben készült el. Az oktatás az új helyen 2009 őszén indult el. 2014 októberében pályázatot hirdettek a Schlador iskola felújítására. 2006-ban az önkormányzat és a tankerület megállapodtak a SCAN-TV városi televízió közös üzemeltetéséről. 2017-ben a Silverton High School 1261 diákjának 40%-a érkezett szegény családból, 13%-uk pedig fogyatékkal élő volt. 81%-a fehér, 16%-a spanyol ajkú, 1%-a afroamerikai, 1%-a ázsiai, 1%-a Csendes-óceáni, 1%-a indián, 2%-a pedig egyéb etnikumú volt. Film A Banditák című film első üldözési jelenete Silvertonban játszódik. Nevezetes személyek Bill Grier, kosárlabdaedző Donald Pettit, űrhajós Greg Craven, klímaaktivista Homer Davenport, karikaturista Scott Gragg, amerikaifutball-játékos Stu Rasmussen, az USA első vállaltan transznemű polgármestere Jegyzetek Fordítás Ez a szócikk részben vagy egészben a Silverton, Oregon című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. Források ↑ Evans: Gail E. H. Evans (1996). "Silverton, Oregon Historic Context Statement" (PDF) (angol nyelven). Silverton. 2014. szeptember 12. dátummal az eredeti (PDF) címről archiválva. Hozzáférés: 2022. május 16. ↑ Allen: Jason M. Allen (2010. augusztus 1.). "Historic Architecture in Silverton, Oregon, and Its Environs" (angol nyelven). National Park Service. 2022. május 16. dátummal az eredeti címről archiválva. Hozzáférés: 2022. május 16. Gus Frederick. "Silverton" (angol nyelven). The Oregon Encyclopedia. Hozzáférés: 2022. május 17. További információk Hivatalos honlap (angolul) Oregon Blue Book (angolul) Kereskedelmi kamara (angolul)